Predugovor Koji dana 23. 7. 2012. godine u Beogradu zaključuju :
PRODAVCI :
1. MILOŠ Đorđević iz Beograda , Novi Beograd , Ul. Omladinskih brigada broj 45 , l. k. br. 3737295 , JMBG 250795971522 i
2. KRISTINA Đorđević iz Beograda , Novi Beograd , Ul. Omladinskih brigada broj 45 , l. k. br. 41025570 , JMBG 12129861802 ( u daljem tekstu prodavci )
i
KUPAC :
MATEJA MARINKOVIĆ iz Beograda , Novi Beograd , ul. Jurija Gagarina 78 , l. k. br. 421550020 PU za grad Beograd , JMBG 3107980715176 ( u daljem tekstu kupac ) , i to o sledećem :
Član 1.
Prodavci su suvlasnici svaki na po 1/2 idealnog dela troiposobnog stana broj 81 , površine 96 m2 , koji se nalazi u Beogradu , opština Novi Beograd , u potkrovlju stambene zgrade u Ul. Omladinskih brigada broj 122 , upisanog u listu nepokretnosti broj 4343 , na kat. parceli broj 6587 KO Novi Beograd , na kome pravo svojine dokazuju na osnovu pravosnažnog rešenja Prvog osnovnog suda u Beogradu , donetog dana 9. 12. 2011. godine u predmetu V-2 O br. 56789/11 kojim je raspravljena zaostavština iza pok. Marijane Đorđević .
Član 2.
Prodavci prodaju kupcu celokupne svoje suvlasničke delove nepokretnosti iz člana 1. ovog predugovora , tj. ceo opisani stan , po ukupnoj kupoprodajnoj ceni od 230.000,00 EUR ( stotinutridesethiljada evra ) .
Član 3.
Ugovorne strane saglasno konstatuju i svojim potpisima na ovom predugovoru potvrđuju , da je kupac , na dan zaključenja ovog predugovora isplatio prodavcima , iznos od 23.000,00 EUR ( dvadesettri hiljade evra ) , svakom od prodavaca srazmerno njegovom suvlasničkom delu ( tj. svakom od prodavaca iznos od po 11.500,00 EUR ) , u dinarskoj protivvrednosti po prodajnom kursu NBS na dan zaključenja ovog predugovora , na ime kapare koja se uračunava u kupoprodajnu cenu , radi obezbeđenja zaključenja kupoprodajnog ugovora .
U slučaju da do zaključenja kupoprodajnog ugovora ne dođe , krivicom kupca , prodavci zadržavaju primljeni iznos kapare , kao unapred utvrđeni iznos ugovorne štete .
U slučaju da do zaključenja kupoprodajnog ugovora ne dođe , krivicom prodavaca , prodavci su u obavezi da kupcu isplate dvostruki iznos primljene kapare , kao unapred utvrđeni iznos ugovorne štete .
U slučaju da do zaključenja kupoprodajnog ugovora ne dođe usled razloga koji nisu vezani za volju ugovornih strana , prodavci su dužni da vrate kupcu primljeni iznos kapare u roku od tri dana .
Član 4.
Prodavci se obavezuju da , isključivo o svom trošku , najkasnije do 23. 10. 2012. godine :
- izvrše upis prava svojine na opisanoj nepokretnosti u svoju korist kod RGZ , Službe za katastar nepokretnosti Novi Beograd , te kao dokaz o tome dostave rešenje o upisu prava svojine , kao i list nepokretnosti , bez tereta , ne stariji od 5 dana ,
- rešenje iz člana 1. ovog predugovora snabdeju poreskom klauzulom nadležne poreske uprave Novi Beograd ,
- dostave izvod iz matične knjige umrlih ( ili izvod iz matične knjige rođenih ) za svoju majku pok. Marijanu Đorđević
Član 5.
Preostali deo kupoprodajne cene u iznosu od 207.000,00 EUR ( dvestasedam hiljada evra ) , kupac će isplatiti prodavcima najkasnije do 23. 10. 2012. godine , ali tek nakon ispunjenja svih uslova iz člana 4. ovog predugovora , svakom od prodavaca srazmerno njegovom suvlasničkom udelu , transferom sredstava sa deviznog računa kupca na devizne račune prodavaca koji se vode kod ovlašćene banke u Republici Srbiji , kojom prilikom će ugovorne strane overiti kupoprodajni ugovor u sudu , a prodavci uvesti kupca u posed predmetnog stana ispražnjenog od svih lica i stvari .
Član 6.
Porez na prenos apsolutnih prava po ugovoru kojim stiče pravo svojine na opisanoj nepokretnosti , troškove sudskih taksi za overu predugovora i ugovora , troškove transfera novca sa računa kupca na račune prodavaca , kao i troškove uknjižbe na svoje ime , snosiće kupac .
Troškove uknjižbe na svoje ime , kao i pribavljanja lista nepokretnosti za predmetni stan , bez tereta , snosiće prodavci .
Član 7.
Prodavci , pod punom materijalnom i krivičnom odgovornošću , garantuju kupcu da je opisani stan isključivo njihovo vlasništvo , da na stanu ne postoje nikakvi pravni nedostaci , bilo kakva prava trećih lica , kao i to da stan nije u sporu , niti pod zabranom raspolaganja , niti je opterećen bilo kakvim teretima , pa ukoliko se kakvi tereti pojave , obavezuje se da ih o svom trošku otkloni i garantuju kupcu potpunu zaštitu od evikcije .
Član 8.
Kupac potvrđuje da je opisanu nepokretnost video i da je kupuje u viđenom stanju , bez primedbi .
Stan se prodaje prazan , a prodavci garantuju kupcu da stan nema skrivenih mana .
Član 9.
Prodavci se obavezuju da kupcu , u kupoprodajnom ugovoru , daju saglasnost da se isti može uknjižiti kao vlasnik nepokretnosti iz člana 1. ovog predugovora u svim zemljišnim i ostalim javnim knjigama , te se isti obavezuju da kupcu daju clausulu intabulandi .
Prodavci se obavezuju da kupcu , u momentu prijema celokupnog preostalog dela kupoprodajne cene , predaju svu dokumentaciju kojom dokazuju pravo svojine na opisanoj nepokretnosti , u originalnim primercima , snabdevenu poreskim klauzulama poreske uprave Novi Beograd .
Član 10.
Preseljenje pretplatničkog prava prodavaca i zasnivanje pretplatničkog prava kupca na telefonskoj liniji i broju u predmetnom stanu ugovorne strane izvršiće istovremeno , zajedničkom prijavom i odjavom kod ovlašćene službe Preduzeća Telekom Srbija a.d. Beograd , a nakon overe kupoprodajnog ugovora u sudu .
Član 11.
Prilikom primopredaje nepokretnosti , prodavac će kupcu predati sve potvrde o izmirenju komunalnih troškova koji opterećuju predmetnu nepokretnost do stupanja kupca u posed ( električna energija , infostan , održavanje , telefon i tome slično ) , te potvrde o izmirenju troškova poreza na imovinu .
Član 12.
Ugovorne strane saglasno izjavljuju da su pročitale ovaj predugovor , da na isti nemaju primedbi , da je isti odraz njihovih volja i želja , priznaju ga za svoj , i bez primedbi , u znak saglasnosti ga potpisuju .
Prodavci Kupac
Miloš Đorđević Mateja Marinković
Kristina Đorđević
Ugovor O Posredovanju
Ovaj ugovor , dana 23. 7. 2012. godine , u Beogradu , zaključuju :
MATEJA MARINKOVIĆ iz Beograda , Novi Beograd , Ul. Jurija Gagarina 78 , l. k. br. 421550020 PU za grad Beograd , JMBG 3107980715176 i
AGENCIJA ZA NEKRETNINE OLIMPIA , Dragan Perović pr. iz Beograda , Novi Beograd , Bulevar Milutina Milankovića br. 100 , matični broj 76312275 , PIB 980061354 , sa druge strane kao posrednik
Član 1.
Ovim ugovorom ugovorne strane saglasno uređuju svoje međusobne odnose povodom posredovanja u kupoprodaji troiposobnog stana broj 81 , površine 96 m2 , koji se nalazi u Beogradu , opština Novi Beograd , u potkrovlju stambene zgrade u Ul. Omladinskih brigada broj 122 , upisanog u listu nepokretnosti broj 4343 , na kat. parceli broj 6587 KO Novi Beograd , za čiju kupovinu je nalogodavac kao kupac angažovao posrednika Agenciju za nekretnine OLIMPIA iz Beograda , koja je registrovana za obavljanje poslova u prometu nekretnina i poseduje stručna znanja neophodna za adekvatno obavljanje poverenog posla .
Član 2.
U cilju izvršenja svoje ugovorne obaveze opisane u članu 1. ovog ugovora , posrednik je pronašao prodavca koji je saglasan da sa nalogodavcem kao kupcem zaključi predugovor , odnosno ugovor o kupoprodaji predmetne nepokretnosti .
Ugovorne strane saglasno konstatuju da je do zaključenja opisanog predugovora , došlo posredovanjem posrednika – Agencije za nekretnine OLIMPIA iz Beograda .
Član 3.
Nalogodavac je u obavezi da posredniku pruži sva potrebna obaveštenja koja su od značaja za obavljanje poverenog zastupanja , kako bi posrednik svoj nalog mogao obavljati na odgovarajući način .
Član 4.
Posrednik je zaključenjem predugovora između prodavca i nalogodavca kao kupca predmetne nepokretnosti , stekao pravo na naknadu za izvršene usluge posredovanja , u vidu posredničke provizije koja iznosi 3.300 EUR ( tri hiljade tri stotine evra ) .
Naknadu opisanu u prethodnom stavu ovog člana nalogodavac je isplatio posredniku na dan zaključenja ovog ugovora , odnosno na dan zaključenja predugovora za kupovinu gore opisanog stana , u dinarskoj protivvrednosti .
Član 5.
Posrednik se obavezuje da u vršenju svojih ugovornih obaveza postupa sa pažnjom dobrog stručnjaka , koja se od njega u pravnom prometu zahteva tj. sa povećanom pažnjom , prema pravilima struke i poslovnim običajima .
Posrednik će sve obaveze iz ovog ugovora izvršavati preko svojih agenata prodaje i drugih stručnih službi .
Posrednik se obavezuje da ovaj pravni posao prati sve do njegove potpune realizacije , tj. zaključenja i sudske overe kupoprodajnog ugovora , da prisustvuje zaključenju ugovora i njegovoj sudskoj overi , primopredaji stana i isplati kupoprodajne cene .
Član 6.
Ugovorne strane su saglasne sa svim odredbama ovog ugovora te ga zato potpisuju .
Nalogodavac : Posrednik :
__________________________ __________________________
Mateja Marinković
Agencija Za Nekretnine
Olimpia
Dragan Perović pr.